naalaala niya, siya, ang binugbog na si sinong, ang kaniyang dalawang magagandang kabayo, na upang mailayo sa pagkakahawa sa sakit, ay pinaggugulan niya ng sampung piso upang benditahin, alinsunod sa hatol ng kura yaon ang pinakamabuting panglaban sa episootia na natagpuan ng kura at ng pamahalaan ngunit gayon man, ay nangamatay din. datapway kinakalamay niya ang sarili, sapagkat matapos mawisikan ng agua bendita, matapos ang mga latin ng pari at mga ceremonias ay nagtaglay ng ugaling pagmamataas ang mga kabayo, nangagmalaki na, ayaw pasingkaw, at sa dahilang siyay mabuting kristiano ay hindi niya mapalo, sapagkat sinabi sa kaniya ng isang hermano tercero na benditado ang mga kabayong iyon. ang panghuli ng prusision ay ang birhen, suot divina pastora na may sombrerong ayos frondeuse na may malapad na pardilyas at mahahabang pakpak ng ibon upang ipakilala ang paglalakbay sa jerusalem.